เป็นเรื่อง! โรงงาน IVL ในเท็กซัสขัดข้อง
เป็นเรื่อง! โรงงาน IVL ในเท็กซัส เกิดเหตุขัดข้อง ด้าน IVL เผยอยู่ระหว่างแก้ไข ยันไม่กระทบผลการดำเนินงาน
23 ก.พ. 2559

บริษัท อินโดรามา เวนเจอร์ส จำกัด (มหาชน) หรือ IVL ระบุว่า เมื่อวันที่ 16 ก.พ.59 ได้เกิดเหตุสุดวิสัยขึ้นที่โรงงาน Indorama Ventures Oxide and Glycols Ltd ในรัฐเท็กซัส ประเทศสหรัฐอเมริกา ซึ่งขณะนี้บริษัทอยู่ในระหว่างการแก้ไขปัญหาทางด้านเครื่องกลอันเกิดจากการเปลี่ยน Catalyst ทั้งนี้ บริษัทจะดำเนินการแจ้งต่อตลาดหลักทรัพย์ต่อไปเมื่อปัญหาได้รับการแก้ไขจนกลับมาดำเนินการผลิตได้ตามภาวะปกติ
อย่างไรก็ตาม IVL คาดว่าการหยุดเดินเครื่องที่โรงงาน Indorama Ventures Oxide and Glycols Ltd ประเทศสหรัฐอเมริกาจะไม่ส่งผลกระทบต่อผลการดำเนินงานโดยรวมของบริษัทแต่อย่างใด